
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 26 

31 Ιανουάριου 2013 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 7 
Όργανα που αποφασίζουν ή γνωμοδοτουν και λοιπές 
σχετικές ρυθμίσεις σε θέματα έργων, μελετών και 
υπηρεσιών του ν. 3316/2005 «Ανάθεση και εκτέλεση 
δημοσίων συμβάσεων εκπόνησης μελετών και παρο¬ 
χής συναφών υπηρεσιών και άλλες διατάξεις» (Α' 42), 
αρμοδιότητας των Περιφερειών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α. Του ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87) και ειδικότερα του άρθρου 186 περ. 
VII.α. του νόμου αυτού. 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ/τος 63/2005 (Α' 98). 

γ. Του ν. 3669/2008 «Κύρωση της κωδικοποίησης της 
νομοθεσίας κατασκευής δημόσιων έργων» (Α' 116). 

δ. Του ν. 3316/2005 «Ανάθεση και εκτέλεση δημοσίων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις» (Α' 42). 

ε. Του π.δ. 49/1988 «Οργανισμός του Υπουργείου Εσω¬ 
τερικών» όπως τροποποιήθηκε και ισχύει (Α' 18). 

στ. Του άρθρου 6 παρ.2 του π.δ. 189/2009 (Α' 221/ 
5-11-2009) σύμφωνα με το οποίο από το Υπουργείο 
Περιβάλλοντος, Ενέργειας και Κλιματικής Αλλαγής με- 
ταφέρονται ως σύνολο αρμοδιοτήτων, υπηρεσιών και 
προσωπικού στο Υπουργείο Υποδομών, Μεταφορών και 
Δικτύων οι Γ ενικές Γ ραμματείες α) Δημοσίων'Εργων και 
β) Συγχρηματοδοτούμενων Δημοσίων'Εργων. 

ζ. Του π.δ. 65/2011 «Διάσπαση του Υπουργείου Εσωτερι¬ 
κών, Αποκέντρωσης και Ηλεκτρονικής Διακυβέρνησης στα 
Υπουργεία α) Εσωτερικών και β) Διοικητικής Μεταρρύθ¬ 
μισης και Ηλεκτρονικής Διακυβέρνησης, συγχώνευση των 
Υπουργείων Οικονομίας, Ανταγωνιστικότητας και Ναυτι¬ 
λίας και Θαλάσσιων Υποθέσεων, Νήσων και Αλιείας στο 
Υπουργείο Ανάπτυξης, Ανταγωνιστικότητας και Ναυτιλίας 
και μεταφορά στον Πρωθυπουργό των Γ ενικών Γ ραμμα- 
τειών Ενημέρωσης και Επικοινωνίας και στο Υπουργείο 
Παιδείας, Δια Βίου Μάθησης και Θρησκευμάτων της Γ ενι¬ 
κής Γραμματείας Νέας Γενιάς» (Α' 147/27-6-2011). 


η. Του π.δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141/ 
21 - 6 - 2012 ). 

θ. Της υπ’ αριθμ. Υ43/5-7-2012 απόφασης του Πρω¬ 
θυπουργού «Καθορισμός αρμοδιοτήτων του Αναπλη¬ 
ρωτή Υπουργού Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων Σταύρου Καλογιάννη» 
(Β' 2094/6-7-2012). 

2. Το γεγονός ότι από την έκδοση του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

3. Τις υπ’ αριθμ. 156/2011 και 225/2012 γνωμοδοτήσεις 
του Συμβουλίου της Επικράτειας, μετά από πρόταση του 
Υπουργού Εσωτερικών και του Αναπληρωτή Υπουργού 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων, αποφασίζουμε: 

Άρθρο 1 

Έκταση εφαρμογής 

Οι διατάξεις του διατάγματος αυτού έχουν εφαρμο¬ 
γή σε όλα τα έργα που διέπονται από το ν. 3669/2008 
(Α' 116), καθώς και στις μελέτες και υπηρεσίες του 
ν. 3316/2005 (Α' 42) που εκτελούνται από τις Περιφέ¬ 
ρειες, τις Επιχειρήσεις του άρθρου 194 του ν. 3852/2010 
(Α' 87) όσον αφορά την εκτέλεση της σύμβασης και τα 
ιδρύματα του άρθρου 200 του ίδιου νόμου, όπως κάθε 
φορά ισχύουν. 

Άρθρο 2 

Αρμόδια Όργανα - Γενικά 

Αρμόδιοι για τη λήψη αποφάσεων, κατά τις δια¬ 
τάξεις των άρθρων της κωδικοποίησης νομοθεσίας 
κατασκευής Δημοσίων έργων (ΚΔΕ) που κυρώθηκε με 
το άρθρο πρώτο του ν. 3669/2008 για τα έργα, και για 
τις μελέτες και υπηρεσίες του ν. 3316/2005, που εκτε- 
λούνται από τις τεχνικές υπηρεσίες των Περιφερειών, 
είναι ο Υπουργός Ανάπτυξης, Ανταγωνιστικότητας, 
Υποδομών, Μεταφορών και Δικτύων, ο Περιφερειάρ¬ 
χης, η Οικονομική Επιτροπή και τα εξουσιοδοτημένα 
όργανα σύμφωνα με τις οργανωτικές διατάξεις των 
Περιφερειών, όπως ειδικότερα ορίζεται στα επόμενα 
άρθρα. 






492 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 
Αρμόδια Όργανα 

Προϊστάμενη Αρχή - Διευθύνουσα Υπηρεσία 

1. Τα αρμόδια όργανα στα οποία αναφέρεται το προη¬ 
γούμενο άρθρο, με την επιφύλαξη ειδικότερων ρυθμίσε¬ 
ων των οργανισμών εκάστης περιφέρειας, είναι τα εξής: 

α. "Διευθύνουσα Υπηρεσία” ή “Επιβλέπουσα Υπηρεσία” 
είναι το αρμόδιο κατά περίπτωση Τμήμα της αρμόδιας 
Διεύθυνσης Τεχνικών'Εργων ή άλλης αρμόδιας Τεχνικής 
Διεύθυνσης. 

β. “Προϊσταμένη Αρχή” ή “Εποπτεύουσα Αρχή” είναι 
ο Προϊστάμενος της αρμόδιας Διεύθυνσης Τεχνικών 
Έργων ή άλλης αρμόδιας Τεχνικής Διεύθυνσης με την 
επιφύλαξη της επόμενης παραγράφου 2. 

2. Η Οικονομική Επιτροπή εκτός από τις αρμοδιότητες 
που προβλέπονται στο άρθρο 176 του ν.3852/2010, όπως 
τροποποιήθηκε με το άρθρο 5 του ν.4071/2012 (Α' 85) 
ασκεί και τις ακόλουθες αρμοδιότητες της Προϊστά¬ 
μενης Αρχής: 

α. αποφασίζει επί των ενστάσεων κατά του κύρους 
των δημοπρασιών του άρθρου 25 του ΚΔΕ, σε όλες 
τις περιπτώσεις επί των ενστάσεων που προηγούνται 
της σύναψης της σύμβασης κατά τις διατάξεις του 
ν. 3316/2005, καθώς και στις περιπτώσεις των παρ. 2, 3 
και 4 του άρθρου 27 του ν. 3669/2008 και παρ. 12 του 
άρθρου 6 του ν. 3316/2005. 

β. αποφασίζει για κάθε ζήτημα το οποίο αφορά 
την εφαρμογή των παρ.4 και 5 του άρθρου 31 του 
ν. 3316/2005. 

γ. εγκρίνει την σύναψη συμβάσεων συμπληρωματικών 
εργασιών του άρθρου 57 του ν. 3669/2008 καθώς και 
τη σύναψη συμπληρωματικών συμβάσεων μελετών ή 
υπηρεσιών του άρθρου 29 του ν. 3316/2005. 

δ. εγκρίνει την χορήγηση παράτασης προθεσμιών, 
εφόσον προκύπτουν οικονομικές επιβαρύνσεις, του άρ¬ 
θρου 48 του ν. 3669/2008 και άρθρου 27 του ν. 3316/2005. 

ε. αποφασίζει για την εκτέλεση εργασιών με αυτεπι¬ 
στασία και εγκρίνει την προμήθεια μηχανημάτων για την 
εκτέλεση των εργασιών αυτών σύμφωνα με το άρθρο 
79 του ν. 3669/2008. 

στ. αποφασίζει επί των ενστάσεων για την έκπτωση 
του αναδόχου και την επιμέτρηση των εργασιών (άρθρο 
61 του ν. 3669/2008 και 33 του ν. 3316/2005) και εγκρίνει 
τη ματαίωση διάλυσης της σύμβασης και τη σχετική 
αποζημίωση του αναδόχου (άρθρο 63 του ν. 3669/2008 
και 35 του ν. 3316/2005). 

3. Για την εφαρμογή των διατάξεων του παρόντος, η 
μελέτη, εκτέλεση και συντήρηση των τεχνικών έργων 
μίας περιφερειακής ενότητας ανήκει στην αρμοδιότητα 
της Διεύθυνσης Τεχνικών'Εργων η οποία ορίζεται στον 
οργανισμό εκάστης περιφέρειας. 

4. Όταν κατά τις διατάξεις του άρθρου 205 παρ.4 
του ν. 3852/2010, όπως τροποποιήθηκε με το άρθρο 18 
παρ.10 περιπτ. ιδ του ν. 3870/2010 (Α' 138), καθώς και σε 
κάθε περίπτωση που με διάταξη νόμου προβλέπεται η 
διοικητική υποστήριξη για θέματα έργων, μελετών και 
υπηρεσιών του ν. 3316/2005 των Ο.Τ.Α. Α' βαθμού αυτή 
ασκείται από την αρμόδια Διεύθυνση ή Τμήμα Τεχνικών 
Έργων της οικείας περιφέρειας και τις αρμοδιότητες 


της παραγράφου 2 του παρόντος άρθρου ασκεί το Δη¬ 
μοτικό Συμβούλιο του εκάστοτε Δήμου. 

5. Στις περιπτώσεις Επιχειρήσεων του άρθρου 194 του 
ν. 3852/2010 και Ιδρυμάτων του άρθρου 200 του ίδιου 
νόμου Διευθύνουσα Υπηρεσία είναι η Τεχνική Υπηρεσία 
της Επιχείρησης ή του Ιδρύματος και σε περίπτωση που 
αυτή δεν υφίσταται το αρμόδιο Τμήμα της Διεύθυνσης 
Τεχνικών'Εργων της οικείας Περιφέρειας στην τοπική 
αρμοδιότητα της οποίας υπάγεται η Επιχείρηση ή το 
Ίδρυμα. 

Προϊσταμένη Αρχή είναι ο Προϊστάμενος της Διεύ¬ 
θυνσης Τεχνικών Υπηρεσιών της Επιχείρησης ή του 
ιδρύματος και όπου αυτή δεν υπάρχει ο Προϊστάμενος 
της αρμόδιας Διεύθυνσης Τεχνικών'Εργων της οικείας 
Περιφέρειας. Τις αρμοδιότητες της παραγράφου 2 του 
παρόντος ασκεί το Διοικητικό Συμβούλιο της Επιχείρη¬ 
σης ή του Ιδρύματος. 

Αρμόδιο Τεχνικό Συμβούλιο σε κάθε περίπτωση είναι 
το Τεχνικό Συμβούλιο του άρθρου 4 του παρόντος στη 
τοπική αρμοδιότητα του οποίου υπάγεται η Επιχείρηση 
ή το Ίδρυμα. 

Στις ρυθμίσεις της παρούσης παραγράφου έχει εφαρ¬ 
μογή η παράγραφος 3 του παρόντος άρθρου. 

Άρθρο 4 

Τεχνικό Συμβούλιο 

1. Στην έδρα κάθε Περιφέρειας συνιστάται Τεχνικό 
Συμβούλιο ΔημοσίωνΈργων το οποίο αποτελείται από: 

α-β. Δύο τεχνικούς υπαλλήλους κατηγορίας ΠΕ με 
βαθμό Α’, που υπηρετούν στις Διευθύνσεις Τεχνικών 
Έργων της Περιφέρειας ή των Περιφερειακών Ενοτή¬ 
των, που ορίζονται με τους αναπληρωτές τους και θα 
ορισθούν με την απόφαση συγκρότησης του Συμβουλίου 
και σε περίπτωση έλλειψης από τεχνικούς υπαλλήλους 
κατηγορίας ΤΕ με βαθμό Α' 

γ.Ένα Τεχνικό Υπάλληλο κατηγορίας ΠΕ με βαθμό Α’, 
που ορίζεται με τον αναπληρωτή του από την Τεχνική 
Υπηρεσία του Δήμου της έδρας του Νομού που εδρεύει 
το Τεχνικό Συμβούλιο και ο οποίος υποδεικνύεται από 
το Δήμαρχο. 

δ. Το Προϊστάμενο της Νομικής Υπηρεσίας της Πε¬ 
ριφέρειας, η συμμετοχή του οποίου είναι υποχρεωτική 
όταν ανακύπτει συγκεκριμένο νομικό ζήτημα, με τον 
αναπληρωτή του και σε περίπτωση έλλειψης από υπάλ¬ 
ληλο της οικείας περιφέρειας κάτοχο πτυχίου νομικής 
σχολής. 

ε. Ένα εκπρόσωπο του Τεχνικού Επιμελητηρίου της 
Ελλάδας (Τ.Ε.Ε.), που ορίζεται με τον αναπληρωτή του 
από τα μέλη που είναι εγκατεστημένα στην Περιφέρεια 
και τα οποία δεν στελεχώνουν εργοληπτικές επιχειρή¬ 
σεις κατασκευής δημοσίων έργων. 

στ. Ένα εκπρόσωπο της Τοπικής Αυτοδιοίκησης Α' 
Βαθμού από την περιοχή αρμοδιότητας της Περιφέ¬ 
ρειας, που ορίζεται από την Κεντρική Ένωση Δήμων 
Ελλάδας, με τον αναπληρωτή του. 

ζ. Ένα εκπρόσωπο των πανελλήνιων εργοληπτικών 
οργανώσεων με τον αναπληρωτή του, που υποδεικνύ¬ 
εται από τις οργανώσεις αυτές. 

αα. Στις περιπτώσεις που συζητούνται θέματα μελε¬ 
τών συμμετέχει στο Συμβούλιο με δικαίωμα ψήφου και 

ο Προϊστάμενος της Δ/νσης Περιβάλλοντος και Χω¬ 
ρικού Σχεδιασμού που αναπληρώνεται από το νόμιμο 
αναπληρωτή του. 

ββ. Στις περιπτώσεις που κρίνονται ζητήματα χορήγη¬ 
σης ή αναθεώρησης των εμπειροτεχνικών εργοληπτικών 
βεβαιώσεων συμμετέχει στο Συμβούλιο με δικαίωμα 
ψήφου και ένας εκπρόσωπος του κλάδου των Εμπει¬ 
ροτεχνών Εργοληπτών Δημοσίων'Εργων, που ορίζεται 
από την οικεία επαγγελματική οργάνωση. 

2. Ο Πρόεδρος του Συμβουλίου και ο αναπληρωτής 
του ορίζονται με την απόφαση του Περιφερειάρχη, με 
την οποία συγκροτείται το Συμβούλιο, από τους δύο 
τεχνικούς υπαλλήλους της περ.α-β της παρούσης πα¬ 
ραγράφου. Με την ίδια απόφαση ορίζεται ο Γραμματέας 
του Συμβουλίου και ο αναπληρωτής του από τεχνικούς 
υπαλλήλους των Διευθύνσεων της Περιφέρειας. Η θη¬ 
τεία των μελών του Συμβουλίου και του Γραμματέα 
είναι διετής. 

3. Με την επιφύλαξη των αρμοδιοτήτων των Τεχνικών 
Συμβουλίων Δημοσίων'Εργων που συστήνονται κατά τις 
διατάξεις της περίπτωσης ιε) της παρ.1 του άρθρου 159 
του ν. 3852/2010, όπως προστέθηκε με την παρ.10 του 
άρθρου 6 του ν. 4071/2012, το Τεχνικό Συμβούλιο Δημο- 
σίων'Εργων της Περιφέρειας α) είναι αρμόδιο να γνωμο- 
δοτήσει για θέματα έργων, μελετών και υπηρεσιών του 
ν. 3316/2005, που εκτελούνται από τις τεχνικές υπηρεσί¬ 
ες της Περιφέρειας και για τα οποία προβλέπεται από 
τις κείμενες διατάξεις γνώμη Τεχνικού Συμβουλίου και 
β) ασκεί τις αρμοδιότητες του Νομαρχιακού Συμβουλίου 
του άρθρου 3 παράγραφος 6 του π.δ. 171/1987 (Α' 84) 
και της παραγράφου 4 του αποφασιστικού μέρους της 
κοινής απόφασης αρ. 40700/27-7-2006 των Υπουργών 
Εσωτερικών, Δημόσιας Διοίκησης και Αποκέντρωσης 
και Περιβάλλοντος, Χωροταξίας και Δημοσίων'Εργων 
(Β' 1196). 

4. Εισηγητής του Συμβουλίου είναι ο Προϊστάμενος 
του αρμόδιου τμήματος για το θέμα που συζητείται 
κάθε φορά και αναπληρώνεται σε περίπτωση κωλύμα¬ 
τος ή απουσίας από τον νόμιμο αναπληρωτή του. 

5. Η συγκρότηση, η σύνθεση και η λειτουργία του 
Τεχνικού Συμβουλίου του παρόντος άρθρου διέπεται 
από τις διατάξεις των άρθρων 13,14 και 15 περί συλλο¬ 
γικών οργάνων της Διοίκησης του ν. 2690/1999 (Α' 45) 
και του πρώτου εδαφίου της παρ.1 του άρθρου 17 του 
ν. 3205/2003 (Α' 297) όπως ισχύουν. 

Αρθρο 5 

Αιτήσεις θεραπείας 

1. Στις αιτήσεις θεραπείας του αναδόχου που ασκού¬ 
νται σύμφωνα με τις διατάξεις του άρθρου 76 του 
ν.3669/2008 όπως αυτό κάθε φορά ισχύει και αφορούν 
έργα της Περιφέρειας, αποφασίζουν: 

α. Για έργα προϋπολογισμού μέχρι 5.000.000 € προ 
Φ.Π.Α. ο αρμόδιος Ελεγκτής Νομιμότητας του άρθρου 
216 του ν. 3852/2010, μετά από γνώμη του Τεχνικού Συμ¬ 
βουλίου Δημοσίων έργων της Περιφέρειας, στη τοπική 
αρμοδιότητα του οποίου ανήκει το έργο (άρθρο 227 
παρ.4 περιπτ. β' ν. 3852/2010). 

β. Για έργα προϋπολογισμού μεγαλύτερου από 
5.000.000 € προ Φ.Π.Α. ο Υπουργός Ανάπτυξης, Αντα¬ 


γωνιστικότητας, Υποδομών, Μεταφορών και Δικτύων 
μετά από γνώμη του Συμβουλίου Δημοσίων'Εργων της 
Γ ενικής Γ ραμματείας Δημοσίων'Εργων του Υπουργείου 
Ανάπτυξης, Ανταγωνιστικότητας Υποδομών, Μεταφορών 
και Δικτύων. 

2. Στις αιτήσεις θεραπείας του αναδόχου που ασκού¬ 
νται σύμφωνα με τις διατάξεις του άρθρου 41 του 
ν. 3316/2005 όπως αυτό κάθε φορά ισχύει και αφορούν 
μελέτες και υπηρεσίες του ν. 3316/2005 της Περιφέρει¬ 
ας, αρμόδιο όργανο να αποφαίνεται είναι ο Ελεγκτής 
Νομιμότητας του άρθρου 216 του ν. 3852/2010 μετά από 
γνώμη του Τεχνικού Συμβουλίου Δημοσίων έργων της 
Περιφέρειας, στη τοπική αρμοδιότητα του οποίου ανήκει 
η μελέτη ή η υπηρεσία. 

3. Οι αιτήσεις θεραπείας απευθύνονται ανάλογα 
με την αρμοδιότητα, όπως αυτή προσδιορίζεται στις 
προηγούμενες παραγράφους, στον Υπουργό Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων ή στον Ελεγκτή Νομιμότητας χωρίς στην 
τελευταία περίπτωση να απαιτείται κοινοποίηση στον 
Υπουργό Ανάπτυξης, Ανταγωνιστικότητας, Υποδομών, 
Μεταφορών και Δικτύων. Οι αιτήσεις αυτές μέσα στη 
νόμιμη προθεσμία κοινοποιούνται και στην υπηρεσία 
που έχει εκδώσει την προσβαλλόμενη πράξη. Αν η 
αίτηση υποβάλλεται για παράλειψη έκδοσης της πρά¬ 
ξης, κοινοποίηση μέσα στη νόμιμη προθεσμία γίνεται 
προς τη διευθύνουσα υπηρεσία η οποία υποχρεούται 
σε άμεση υποβολή της στο αρμόδιο να αποφασί¬ 
ζει όργανο, παρέχοντας τα απαραίτητα στοιχεία και 
όλες τις πληροφορίες για τα θέματα της αίτησης 
θεραπείας. 

Άρθρο 6 

Έργα άλλων φορέων 

Στα έργα που εκτελούνται από άλλους φορείς και 
όπου σε προγενέστερες διατάξεις π.δ/των που εκδό- 
θηκαν κατ’ εξουσιοδότηση της παρ.3 του άρθρου 180 
του ν. 3369/2008 περί αποφαινομένων οργάνων τους 
αναφέρεται η Διεύθυνση Τεχνικών Υπηρεσιών της Νο¬ 
μαρχιακής Αυτοδιοίκησης, εφεξής νοείται ως αρμόδια 
η Διεύθυνση Τεχνικών Έργων της Περιφερειακής Ενό¬ 
τητας στη χωρική αρμοδιότητα της οποίας εκτελείται 
το έργο, η μελέτη ή η υπηρεσία του ν. 3316/2005. Ως 
αρμόδιο Τεχνικό Συμβούλιο νοείται το Τεχνικό Συμ¬ 
βούλιο του άρθρου 4 του παρόντος διατάγματος. Η 
διάταξη αυτή έχει εφαρμογή και στα έργα των φορέων 
που δεν έχουν δική τους τεχνική υπηρεσία και στα 
οποία εξακολουθεί να ισχύει το β.δ. της 30.6/6.7.1954 
(Α' 146), σύμφωνα με την παράγραφο 4 του άρθρου 27 
του ν. 1418/1984 (Α' 23). 

Αρθρο 7 

Ανάθεση σύμβασης παροχής υπηρεσιών 
του ν.3316/2005. 

Αρμόδιο Τεχνικό Συμβούλιο να γνωμοδοτήσει για την 
ανάθεση σύμβασης παροχής υπηρεσιών από τις Περιφέ¬ 
ρειες σύμφωνα με τις διατάξεις της παραγράφου 1 του 
άρθρου 9 του ν.3316/2005 είναι το τεχνικό συμβούλιο 
του Υπουργείου Εσωτερικών αρμόδιο για έργα, μελέτες 
και υπηρεσίες του ν.3316/2005 των Ο.Τ.Α. 

Άρθρο 8 

Τελικές διατάξεις. 

1. Από την έναρξη ισχύος του παρόντος καταργούνται 
το π.δ. 131/1998 (Α' 105), το π.δ. 186/1996 (Α' 145), καθώς 
και η υπ’ αριθμ. 40701/27-7-2006 (Β' 1196) κοινή απόφαση 
των Υπουργών ΠΕ.ΧΩ.Δ.Ε. και Εσωτερικών, Δημόσιας 
Διοίκησης και Αποκέντρωσης. 

2. Τα θέματα που δεν ρυθμίζονται ειδικά από τις 
διατάξεις του παρόντος, διέπονται από τους νόμους 
3669/2008 και 3316/2005, όπως ισχύουν κάθε φορά και 
από τα Προεδρικά Διατάγματα και τις κανονιστικές 
αποφάσεις που εκδίδονται κατ’ εξουσιοδότησή τους. 

Άρθρο 9 

Μεταβατικές διατάξεις 

Η θητεία των μελών και του Γραμματέα του Συμβου¬ 
λίου του άρθρου 4 του παρόντος το οποίο θα συγκρο¬ 


τηθεί για πρώτη φορά μετά την έκδοση του παρόντος 
Διατάγματος θα λήξει την 31-12-2013. 

Άρθρο 10 
Έναρξη ισχύος 

Η ισχύς του Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος Διατάγματος. 

Αθήνα, 18 Ιανουάριου 2013 

